« »

# සංයුත්ත නිකාය

# මහා වග්ගෝ

## 1.3.7. කුම්භ සුත්තං

### 1.3.7. කළය උපමා කොට වදාළ දෙසුම

සැවැත් නුවර දී ය …..

යම් සේ මහණෙනි, ආධාරකයක් නොමැති ව තිබෙන කළය පහසුවෙන් පෙරළිය හැක්කේ වෙයි ද, ආධාරකයක් මත තිබෙන කළය පහසුවෙන් පෙරළිය නොහැක්කේ වෙයි ද, එසෙයින් ම මහණෙනි, ආධාරකයක් රහිත වූ සිත පහසුවෙන් පෙරළිය හැක්කේ වෙයි. ආධාරකයක් සහිත වූ සිත පහසුවෙන් පෙරළිය නොහැක්කේ වෙයි. මහණෙනි, සිතට ඇති ආධාරකය කුමක් ද? ඒ මේ ආර්ය අෂ්ටාංගික මාර්ගය ම ය. එනම් නිවැරදි දෘෂ්ටිය ය ….(පෙ)…. නිවැරදි චිත්තේකාග්‍රතාවය ය. මහණෙනි, මෙය සිතට ඇති ආධාරකය යැයි කියනු ලැබේ.

යම් සේ මහණෙනි, ආධාරකයක් නොමැති ව තිබෙන කළය පහසුවෙන් පෙරළිය හැක්කේ වෙයි ද, ආධාරකයක් මත තිබෙන කළය පහසුවෙන් පෙරළිය නොහැක්කේ වෙයි ද, එසෙයින් ම මහණෙනි, ආධාරකයක් රහිත වූ සිත පහසුවෙන් පෙරළිය හැක්කේ වෙයි. ආධාරකයක් සහිත වූ සිත පහසුවෙන් පෙරළිය නොහැක්කේ වෙයි.

සාදු! සාදු!! සාදු!!!

කුම්භ සූත්‍රය නිමා විය.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/sn5_1-3-7/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M