« »

# අංගුත්තර නිකාය

# දුක නිපාතෝ

## 6. (1) පුග්ගලවග්ගෝ

### 6. (1) පුග්ගල වර්ගය

2.2.6.1.

#### (සාවත්ථි නිදානං)

සැවැත් නුවරදී …………

#### 1. ද්වේමේ භික්ඛවේ පුග්ගලා ලෝකේ උප්පජ්ජමානා උප්පජ්ජන්ති බහුජනහිතාය බහුජනසුඛාය බහුනෝ ජනස්ස අත්ථාය හිතාය සුඛාය දේවමනුස්සානං.

1. පින්වත් මහණෙනි, බොහෝ දෙනාගේ යහපත පිණිස, බොහෝ දෙනාගේ සැපය පිණිස, බොහෝ ජනයාගේත්, දෙව් මිනිසුන්ගේත්, අර්ථය පිණිස, යහපත පිණිස, සැපය පිණිස මේ ලෝකයෙහි උපදින පුද්ගලයෝ දෙන්නෙක් ඉන්නවා.

#### කතමේ ද්වේ: තථාගතෝ ච අරහං සම්මාසම්බුද්ධෝ, රාජා ච චක්කවත්තී. ඉමේ ඛෝ භික්ඛවේ ද්වේ පුග්ගලා ලෝකේ උප්පජ්ජමානා උප්පජ්ජන්ති බහුජනහිතාය බහුජනසුඛාය බහුනෝ ජනස්ස අත්ථාය හිතාය සුඛාය දේවමනුස්සානන්ති.

ඒ දෙදෙනා කවරහුද ? අරහත් සම්මා සම්බුද්ධ වූ තථාගතයන් වහන්සේත්, සක්විති රජුත්ය. පින්වත් මහණෙනි, මේ තමයි බොහෝ දෙනාගේ යහපත පිණිස, බොහෝ දෙනාගේ සැපය පිණිස, බොහෝ ජනයාගේත්, දෙව් මිනිසුන්ගේත් අර්ථය පිණිස, යහපත පිණිස, සැපය පිණිස මේ ලෝකයෙහි උපදින පුද්ගලයෝ දෙදෙනා.

2.2.6.2.

#### 2. ද්වේමේ භික්ඛවේ පුග්ගලා ලෝකේ උප්පජ්ජමානා උප්පජ්ජන්ති අච්ඡරියමනුස්සා. කතමේ ද්වේ: තථාගතෝ ච අරහං සම්මාසම්බුද්ධෝ රාජා ච චක්කවත්තී. ඉමේ ඛෝ භික්ඛවේ ද්වේ පුග්ගලා ලෝකේ උප්පජ්ජමානා උප්පජ්ජන්ති අච්ඡරියමනුස්සාති.

2. පින්වත් මහණෙනි, මේ ලෝකයෙහි ආශ්චර්යවත් මනුෂ්‍යයන් ලෙස උපදින පුද්ගලයෝ දෙන්නෙක් ඉන්නවා. ඒ දෙදෙනා කවරහුද? අරහත් සම්මා සම්බුද්ධ වූ තථාගතයන් වහන්සේත්, සක්විති රජුත්ය. පින්වත් මහණෙනි, මේ තමයි ආශ්චර්යවත් මනුෂ්‍යයන් හැටියට ලෝකයෙහි උපදින පුද්ගලයින් දෙදෙනා.

2.2.6.3.

#### 3. ද්වින්නං භික්ඛවේ පුග්ගලානං කාලකිරියා බහුනෝ ජනස්ස අනුතප්පා හෝති. කතමේසං ද්වින්නං: තථාගතස්ස ච අරහතෝ සම්මාසම්බුද්ධස්ස, රඤ්ඤෝ ච චක්කවත්තිස්ස. ඉමේසං ඛෝ භික්ඛවේ ද්වින්නං පුග්ගලානං කාලකිරියා බහුනෝ ජනස්ස අනුතප්පා හෝතීති.

3. පින්වත් මහණෙනි, මේ පුද්ගලයන් දෙදෙනෙකුගේ කළුරිය කිරීම බොහෝ ජනයාගේ පසුතැවිල්ලට හේතු වෙනවා. ඒ කවර පුද්ගලයන් දෙදෙනෙකුගේද යත්? අරහත් සම්මා සම්බුද්ධ වූ තථාගතයන් වහන්සේගේත්, සක්විති රජුගේත්ය. පින්වත් මහණෙනි, මේ පුද්ගලයන් දෙදෙනාගේ කළුරිය කිරීම බොහෝ ජනයාගේ පසුතැවිල්ලට හේතු වෙනවා.

2.2.6.4.

#### 4. ද්වේමේ භික්ඛවේ ථූපාරහා. කතමේ ද්වේ: තථාගතෝ ච අරහං සම්මාසම්බුද්ධෝ, රාජා ච චක්කවත්තී. ඉමේ ඛෝ භික්ඛවේ ද්වේ ථූපාරහාති.

4. පින්වත් මහණෙනි, ස්ථූප කරවා වැඳුම් පිදුම් කිරීමට සුදුසු මේ දෙදෙනෙක් ලෝකයෙහි ඉන්නවා. ඒ කවර දෙදෙනෙක්ද යත්? අරහත් සම්මා සම්බුද්ධ වූ තථාගතයන් වහන්සේත්, සක්විති රජුත්ය. පින්වත් මහණෙනි, මේ තමයි ස්ථූප කරවා වැඳුම් පිදුම් කිරීම සුදුසු දෙන්නා.

2.2.6.5.

#### 5. ද්වේමේ භික්ඛවේ බුද්ධා. කතමේ ද්වේ: තථාගතෝ ච අරහං සම්මාසම්බුද්ධෝ, පච්චේකබුද්ධෝ ච. ඉමේ ඛෝ භික්ඛවේ ද්වේ බුද්ධාති.

5. පින්වත් මහණෙනි, මේ බුදුවරු දෙදෙනෙකි. ඒ කවර දෙදෙනෙක්ද යත්? අරහත් සම්මා සම්බුද්ධ වූ තථාගතයන් වහන්සේත්, පසේ බුදුරජාණන් වහන්සේත්ය. පින්වත් මහණෙනි, මේ තමයි බුදුවරු දෙන්නා.

2.2.6.6.

#### 6. ද්වේමේ භික්ඛවේ අසනියා ඵලන්තියා න සන්තසන්ති. කතමේ ද්වේ: භික්ඛු ච ඛීණාසවෝ, හත්ථාජානීයෝ ච. ඉමේ ඛෝ භික්ඛවේ ද්වේ අසනියා ඵලන්තියා න සන්තසන්තීති.

6. පින්වත් මහණෙනි, හෙණ හඬ පුපුරන විට තැති ගැනීම ඇති නොවන දෙදෙනෙක් ඉන්නවා. ඒ කවර දෙදෙනෙක්ද යත්? ආශ්‍රවයන් ක්ෂය කරන ලද අරහත් භික්ෂුවත්, ආජානීය හස්ථියාත්ය. පින්වත් මහණෙනි, මේ තමයි හෙණ හඬ පුපුරන විට තැති ගැනීම ඇති නොවන දෙදෙනා.

2.2.6.7.

#### 7. ද්වේමේ භික්ඛවේ අසනියා ඵලන්තියා න සන්තසන්ති. කතමේ ද්වේ: භික්ඛු ච ඛීණාසවෝ, අස්සාජානීයෝ ච. ඉමේ ඛෝ භික්ඛවේ ද්වේ අසනියා ඵලන්තියා න සන්තසන්තීති.

7. පින්වත් මහණෙනි, හෙණ හඬ පුපුරන විට තැති ගැනීම ඇති නොවන දෙදෙනෙක් ඉන්නවා. ඒ කවර දෙදෙනෙක්ද යත්? ආශ්‍රවයන් ක්ෂය කරන ලද අරහත් භික්ෂුවත්, ආජානීය අශ්වයාත් ය. පින්වත් මහණෙනි, මේ තමයි හෙණ හඬ පුපුරන විට තැති ගැනීම ඇති නොවන දෙදෙනා.

2.2.6.8.

#### 8. ද්වේමේ භික්ඛවේ අසනියා ඵලන්තියා න සන්තසන්ති. කතමේ ද්වේ: භික්ඛු ච ඛීණාසවෝ සීහෝ ච මිගරාජා. ඉමේ ඛෝ භික්ඛවේ ද්වේ අසනියා ඵලන්තියා න සන්තසන්තීති.

8. පින්වත් මහණෙනි, හෙණ හඬ පුපුරන විට තැති ගැනීම ඇති නොවන දෙදෙනෙක් ඉන්නවා. ඒ කවර දෙදෙනෙක්ද යත්? ආශ්‍රවයන් ක්ෂය කරන ලද අරහත් භික්ෂුවත්, සතුන් ගේ රජු වන සිංහයාත්ය. පින්වත් මහණෙනි, මේ තමයි හෙණ හඬ පුපුරන විට තැති ගැනීම ඇති නොවන දෙදෙනා.

2.2.6.9.

#### 9. ද්වේමේ භික්ඛවේ අත්ථවසේ සම්පස්සමානා කිංපුරිසා මානුසිං වාචං න භාසන්ති. කතමේ ද්වේ: මා ච මුසා භණිම්හා, මා ච පරං අභූතේන අබ්භාචික්ඛිම්හාති. ඉමේ ඛෝ භික්ඛවේ ද්වේ අත්ථවසේ සම්පස්සමානා කිංපුරිසා මානුසිං වාචං න භාසන්තීති.

9. පින්වත් මහණෙනි, මේ අර්ථ දෙකක් සැළකිල්ලට ගෙනයි කිඳුරු පුරුෂයින් මිනිස් වචන නොපවසන්නේ. ඒ කවර අර්ථ දෙකක්ද යත්? අපෙන් බොරු කියවෙන්නට එපා! අනුන් හට හේතු යුක්ති රහිතව චෝදනා කෙරෙන්නට එපා! යන කරුණු ය. පින්වත් මහණෙනි. මේ අර්ථ දෙක සැළකිල්ලට ගෙනයි කිඳුරු පුරුෂයින් මිනිස් වචන නො පවසන්නේ.

2.2.6.10

#### 10. ද්වින්නං භික්ඛවේ ධම්මානං අතිත්තෝ අප්පටිවානෝ මාතුගාමෝ කාලං කරෝති. කතමේසං ද්වින්නං: මේථුනසමාපත්තියා ච විජායනස්ස ච. ඉමේසං ඛෝ භික්ඛවේ, ද්වින්නං ධම්මානං අතිත්තෝ අප්පටිවානෝ මාතුගාමෝ කාලං කරෝතීති.

10. පින්වත් මහණෙනි, කරුණු දෙකකින් තෘප්තිමත් නොවී, එපා නොවී තමයි ස්ත්‍රිය කළුරිය කරන්නේ. ඒ කවර කරුණු දෙකක්ද යත්? මෛථූන සේවනයේ යෙදීමත්, දරුවන් වැදීමත් ය. පින්වත් මහණෙනි, මේ කරුණු දෙකෙන් තෘප්තිමත් නොවී, එපා නොවී තමයි ස්ත්‍රිය කළුරිය කරන්නේ.

2.2.6.11.

#### 11. අසන්තසන්නිවාසං ච වෝ භික්ඛවේ දේසෙස්සාමි සන්තසන්නිවාසඤ්ච. තං සුණාථ, සාධුකං මනසි කරෝථ, භාසිස්සාමීති: ඒවං භන්තේති ඛෝ තේ භික්ඛූ භගවතෝ පච්චස්සෝසුං. භගවා ඒතදවෝච.

11. පින්වත් මහණෙනි, ඔබට අශාන්ත පුද්ගලයින් හා එකට ජීවත් වීමත්, ශාන්ත පුද්ගලයින් හා එකට ජීවත් වීමත් ගැන මා දේශනා කරන්නම්. එය සවන් යොමා අසන්න. හොඳින් නුවණින් මෙනෙහි කරන්න. කියා දෙන්නම්. “එසේය, ස්වාමීනී” කියා ඒ භික්ෂූන් වහන්සේලා භාග්‍යවතුන් වහන්සේට පිළිතුරු දුන්නා. භාග්‍යවතුන් වහන්සේ මෙය වදාළා.

#### කථඤ්ච භික්ඛවේ අසන්තසන්නිවාසෝ හෝති: කථඤ්ච අසන්තෝ සන්නිවසන්ති:

පින්වත් මහණෙනි, කොයි විදිහටද අශාන්ත පුද්ගලයින් හා එකට ජීවත් වීම සිද්ධ වෙන්නේ? කොයි විදිහටද අශාන්ත පුද්ගලයින් අන් පිරිස හා එක්ව වසන්නේ?

#### ඉධ භික්ඛවේ ථේරස්ස භික්ඛුනෝ ඒවං හෝති: ථේරෝපි මං න වදෙය්‍ය, මජ්ඣිමෝපි මං න වදෙය්‍ය, නවෝපි මං න වදෙය්‍ය, ථේරම්පාහං න වදෙය්‍යං, මජ්ඣිමම්පාහං න වදෙය්‍යං, නවම්පාහං න වදෙය්‍යං. ථේරෝ චේපි මං වදෙය්‍ය, අහිතානුකම්පී මං වදෙය්‍ය, නෝ හිතානුකම්පී, නෝති නං වදෙය්‍යං, විහේසෙය්‍යම්පි නං, පස්සම්පිස්ස න පටිකරෙය්‍යං. මජ්ඣිමෝ චේපි මං වදෙය්‍ය, නවෝ චේපි මං වදෙය්‍ය, අහිතානුකම්පී මං වදෙය්‍ය; නෝ හිතානුකම්පී නෝති නං වදෙය්‍යං, විහේසෙය්‍යම්පි නං, පස්සම්පිස්ස න පටිකරෙය්‍යං. මජ්ඣිමස්සපි භික්ඛුනෝ ඒවං හෝති ….(පෙ)…. නවස්සපි භික්ඛුනෝ ඒවං හෝති: ථේරෝපි මං න වදෙය්‍ය, මජ්ඣිමෝපි මං න වදෙය්‍ය, නවෝපි මං න වදෙය්‍ය, ථේරම්පාහං න වදෙය්‍යං, මජ්ඣිමම්පාහං න වදෙය්‍යං, නවම්පාහං න වදෙය්‍යං. ථේරෝ චේපි මං වදෙය්‍ය අහිතානුකම්පී මං වදෙය්‍ය, නෝ හිතානුකම්පී, නෝති නං වදෙය්‍යං, විහේසේය්‍යම්පි නං, පස්සම්පිස්ස න පටිකරෙය්‍යං. මජ්ඣිමෝ චේපි මං වදෙය්‍ය, නවෝ චේපි මං වදෙය්‍ය; අහිතානුකම්පී මං වදෙය්‍ය, නෝ හිතානුකම්පී, නෝති නං වදෙය්‍යං, විහෙසෙය්‍යම්පි නං; පස්සම්පිස්ස න පටිකරෙය්‍යං. ඒවං ඛෝ භික්ඛවේ අසන්තසන්නිවාසෝ හෝති, ඒවං ච අසන්තෝ සන්නිවසන්ති.

පින්වත් මහණෙනි, මෙහිලා ස්ථවිර භික්ෂුවක් හට මෙසේ සිතෙනවා. ‘ස්ථවිර භික්ෂුවක් මා හට අවවාද නොකෙරේවා! මධ්‍යම ථේර භික්ෂුවක්ද මා හට අවවාද නොකෙරේවා! නවක භික්ෂුවක්ද මා හට අවවාද නොකෙරේවා! මංද ස්ථවිර භික්ෂුවකට අවවාද නොකරම්වා! මාද මධ්‍යම ථේර භික්ෂුවකට අවවාද නොකරම්වා! මාද නවක භික්ෂුවකට අවවාද නොකරම්වා! ස්ථවිර භික්ෂුව මට අවවාද කරන්නේ නම් හිතානුකම්පාවෙන් තොරවමයි මට අවවාද කරන්නේ. හිතානුකම්පීව නම් නොවේ. මං ඔහුට එය අවශ්‍ය නැත කියායි කියන්නේ. මං ඔහුට වෙහෙසක්ද කරමි. ඇවැත් දකින නමුත් මං පිළියම් නොකරමි. මධ්‍යම ථේර භික්ෂුව මට අවවාද කරන්නේ නම්, ….(පෙ)…. නවක භික්ෂුවද මට අවවාද කරන්නේ නම් හිතානුකම්පාවෙන් තොරවමයි මට අවවාද කරන්නේ. හිතානුකම්පීව නම් නොවේ. මං ඔහුට එය අවශ්‍ය නැත කියායි කියන්නේ. මං ඔහුට වෙහෙසක්ද කරමි. ඇවැත් දකින නමුත් මං පිළියම් නොකරමි.

මධ්‍යම භික්ෂුවකටත් මෙහෙම සිතෙනවා. ….(පෙ)…. නවක භික්ෂුවකටත් මෙහෙම සිතෙනවා. ‘ස්ථවිර භික්ෂුවක් මා හට අවවාද නොකෙරේවා! මධ්‍යම ථේර කෙනෙක්ද මා හට අවවාද නොකෙරේවා! නවක භික්ෂුවක්ද මා හට අවවාද නොකෙරේවා! මාද ස්ථවිර භික්ෂුවකට අවවාද නොකරම්වා! මාද මධ්‍යම ථේර භික්ෂුවකට අවවාද නොකරම්වා! මාද නවක භික්ෂුවකට අවවාද නොකරම්වා! ස්ථවිර භික්ෂුව මට අවවාද කරන්නේ නම් හිතානුකම්පාවෙන් තොරවමයි මට අවවාද කරන්නේ. හිතානුකම්පීව නම් නොවේ. මං ඔහුට එය අවශ්‍ය නැත කියායි කියන්නේ. මම ඔහුට වෙහෙසක්ද කරමි. ඇවැත් දකින නමුත් මම පිළියම් නො කරමි. මධ්‍යම ස්ථවිර භික්ෂුව මට අවවාද කරන්නේ නම්, ….(පෙ)…. නවක භික්ෂුවද මට අවවාද කරන්නේ නම් හිතානුකම්පාවෙන් තොරවමයි මට අවවාද කරන්නේ. හිතානුකම්පීව නම් නොවේ. මං ඔහුට එය අවශ්‍ය නැත කියායි කියන්නේ. මම ඔහුට වෙහෙසක්ද කරමි. ඇවැත් දකින නමුත් මම පිළියම් නොකරමි. පින්වත් මහණෙනි, අශාන්ත පුද්ගලයන් හා වාසය කරන්නේ ඔය විදිහටයි. එමෙන්ම අශාන්ත පුද්ගලයන් අනුන් හා වාසය කරන්නේද ඔය විදිහටයි.

#### කථඤ්ච භික්ඛවේ සන්තසන්නිවාසෝ හෝති: කථඤ්ච සන්තෝ සන්නිවසන්ති:

පින්වත් මහණෙනි, කොයි විදිහටද ශාන්ත පුද්ගලයින් හා එකට ජීවත් වීම සිද්ධ වෙන්නේ? කොයි විදිහටද ශාන්ත පුද්ගලයින් අන් පිරිස හා එක්ව වසන්නේ?

#### ඉධ භික්ඛවේ ථේරස්ස භික්ඛුනෝ ඒවං හෝති: ථේරෝපි මං වදෙය්‍ය, මජ්ඣිමෝපි මං වදෙය්‍ය. නවෝපි මං වදෙය්‍ය, ථේරම්පාහං වදෙය්‍යං, මජ්ඣිමම්පාහං වදෙය්‍යං, නවම්පාහං වදෙය්‍යං. ථේරෝ චේපි මං වදෙය්‍ය, හිතානුකම්පී මං වදෙය්‍ය, නෝ අහිතානුකම්පී, සාධූති නං වදෙය්‍යං, න නං විහේසෙය්‍යං පස්සම්පිස්ස පටිකරෙය්‍යං. මජ්ඣිමෝ චේපි මං වදෙය්‍ය, නවෝ චේපි මං වදෙය්‍ය හිතානුකම්පී මං වදෙය්‍ය, නෝ අහිතානුකම්පී, සාධූති නං වදෙය්‍යං, න නං විහේසෙය්‍යං, පස්සම්පිස්ස පටිකරෙය්‍යං. මජ්ඣිමස්සපි භික්ඛුනෝ ඒවං හෝති ….(පෙ)…. නවස්සපි භික්ඛුනෝ ඒවං හෝති: ථේරෝපි මං වදෙය්‍ය, මජ්ඣිමෝපි මං වදෙය්‍ය, නවෝපි මං වදෙය්‍ය. ථේරම්පාහං වදෙය්‍යං, මජ්ඣිමම්පාහං වදෙය්‍යං, නවම්පාහං වදෙය්‍යං. ථේරෝ චේපි මං වදෙය්‍ය හිතානුකම්පී මං වදෙය්‍ය, නෝ අහිතානුකම්පී, සාධූති නං වදෙය්‍යං, න නං විහේසෙය්‍යං, පස්සම්පිස්ස පටිකරෙය්‍යං. මජ්ඣිමෝ චේපි මං වදෙය්‍ය නවෝ චේපි මං වදෙය්‍ය, හිතානුකම්පී මං වදෙය්‍ය නෝ අහිතානුකම්පී, සාධූති නං වදෙය්‍යං, න නං විහේසෙය්‍යං, පස්සම්පිස්ස පටිකරෙය්‍යං. ඒවං ඛෝ භික්ඛවේ සන්තසන්නිවාසෝ හෝති, ඒවං ච සන්තෝ සන්නිවසන්තීති.

පින්වත් මහණෙනි, මෙහිලා ස්ථවිර භික්ෂුවක් හට මෙසේ සිතෙනවා. ‘ස්ථවිර භික්ෂුවක් මා හට අවවාද කෙරේවා! මධ්‍යම ථේර භික්ෂුවක් ද මා හට අවවාද කෙරේවා! නවක භික්ෂුවක්ද මා හට අවවාද කෙරේවා! මාද ස්ථවිර භික්ෂුවකට අවවාද කරම්වා! මාද මධ්‍යම ථේර භික්ෂුවකට අවවාද කරම්වා! මාද නවක භික්ෂුවකට අවවාද කරම්වා! ස්ථවිර භික්ෂුව මට අවවාද කරන්නේ නම් හිතානුකම්පාවෙන් යුතුවමයි මට අවවාද කරන්නේ. අහිතානුකම්පීව නම් නොවේ. මං ඔහුට එය යහපත් ය කියායි කියන්නේ. මම ඔහුට වෙහෙසක්ද නොකරමි. ඇවැත් දකින විට මම පිළියම් කරමි. මධ්‍යම ස්ථවිර භික්ෂුව මට අවවාද කරන්නේ නම්, ….(පෙ)…. නවක භික්ෂුවද මට අවවාද කරන්නේ නම් හිතානුකම්පාවෙන් යුතුවමයි මට අවවාද කරන්නේ. අහිතානුකම්පීව නම් නොවේ. මං ඔහුට එය යහපත් ය කියායි කියන්නේ. මම ඔහුට වෙහෙසක්ද නොකරමි. ඇවැත් දකින විට මම පිළියම් කරමි.

මධ්‍යම භික්ෂුවකටත් මෙහෙම සිතෙනවා. ….(පෙ)…. නවක භික්ෂුවකටත් මෙහෙම සිතෙනවා. ‘ස්ථවිර භික්ෂුවක් මා හට අවවාද කෙරේවා! මධ්‍යම ථේර කෙනෙක්ද මා හට අවවාද කෙරේවා! නවක භික්ෂුවක්ද මා හට අවවාද කෙරේවා! මාද ස්ථවිර භික්ෂුවකට අවවාද කරම්වා! මාද මධ්‍යම ථේර භික්ෂුවකට අවවාද කරම්වා! මාද නවක භික්ෂුවකට අවවාද කරම්වා! ස්ථවිර භික්ෂුව මට අවවාද කරන්නේ නම් හිතානුකම්පාවෙන් යුතුවමයි මට අවවාද කරන්නේ. අහිතානුකම්පීව නම් නොවේ. මං ඔහුට එය යහපත් ය කියායි කියන්නේ. මම ඔහුට වෙහෙසක්ද නොකරමි. ඇවැත් දකින විට මම පිළියම් කරමි. මධ්‍යම ස්ථවිර භික්ෂුව මට අවවාද කරන්නේ නම්, ….(පෙ)…. නවක භික්ෂුවද මට අවවාද කරන්නේ නම් හිතානුකම්පාවෙන් යුතුවමයි මට අවවාද කරන්නේ. අහිතානුකම්පීව නම් නොවේ. මං ඔහුට එය යහපත් ය කියායි කියන්නේ. මම ඔහුට වෙහෙසක්ද නොකරමි. ඇවැත් දකින විට මම පිළියම් කරමි. පින්වත් මහණෙනි, ශාන්ත පුද්ගලයන් හා වාසය කරන්නේ ඔය විදිහටයි. එමෙන්ම ශාන්ත පුද්ගලයන් අනුන් හා වාසය කරන්නේද ඔය විදිහටයි.

2.2.6.12.

#### 12. යස්මිං භික්ඛවේ අධිකරණේ උභතෝ වචීසංසාරෝ දිට්ඨිපළාසෝ චේතසෝ ආඝාතෝ අප්පච්චයෝ අනභිරද්ධි අජ්ඣත්තං න අවූපසන්තං හෝති, තස්මේතං භික්ඛවේ අධිකරණේ පාටිකංඛං: දීඝත්තාය ඛරත්තාය වාළත්තාය සංවත්තිස්සති, භික්ඛූ ච න ඵාසුං විහරිස්සන්ති.

12. පින්වත් මහණෙනි, යම්කිසි ආරවුලක දී දෙපැත්තෙන්ම වචන හුවමාරු කරගැනීම් වෙනවා නම්, තම තමන්ගේ දෘෂ්ටි නිසා එකට එක කර ගැනීම් වෙනවා නම්, සිතේ කෝපයත්, නොසතුටත්, සෑහීමකට පත් නොවීමත් කියන මේවා තමා තුළත් සංසිඳිලා නැත්නම්, අන්න ඒ වගේ ආරවුලකදී මෙකරුණ කැමැති විය යුතුයි. එනම් ඒ ආරවුල දිගින් දිගටම පැවැතීමටත්, රළු බවටත්, චණ්ඩ බවටත් පත් වීමට හේතු වෙනවා යන කරුණයි. එතකොට භික්ෂූන්ද පහසුවෙන් වාසය කරන්නේ නෑ.

2.2.6.13.

#### 13. යස්මිඤ්ච ඛෝ භික්ඛවේ අධිකරණේ උභතෝ වචීසංසාරෝ දිට්ඨිපළාසෝ චේතසෝ ආඝාතෝ අප්පච්චයෝ අනභිරද්ධී අජ්ඣත්තං අවූපසන්තං හෝති, තස්මේතං භික්ඛවේ අධිකරණේ පාටිකංඛං: න දීඝත්තාය ඛරත්තාය වාළත්තාය සංවත්තිස්සති. භික්ඛූ ච ඵාසුං විහරිස්සන්තීති.

13. පින්වත් මහණෙනි, යම් කිසි ආරවුලකදී දෙපැත්තෙන්ම වචන හුවමාරු කරගැනීම්, තම තමන්ගේ දෘෂ්ටි නිසා එකට එක කර ගැනීම්, සිතේ කෝපයත්, නොසතුටත්, සෑහීමකට පත් නොවීමත් කියන මේවා තමා තුළත් සංසිඳිලා තියෙනවා නම්, අන්න ඒ වගේ ආරවුලකදී මෙකරුණ කැමැති විය යුතුයි. එනම් ඒ ආරවුල දිගින් දිගටම පැවැතීමක්, රළු බවක්, චණ්ඩ බවක් සිදුවන්නේ නෑ යන කරුණයි. එතකොට භික්ෂූන්ද පහසුවෙන් වාසය කරනවා.

#### පුග්ගල වග්ගෝ පඨමෝ.

පළමුවෙනි පුග්ගල වර්ගයයි.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/an1_2-2-6-1/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M