« »

# සංයුත්ත නිකාය

# ඛන්ධක වග්ගෝ

## 1.1.5.8. දුතිය සෝණ සුත්තං

### 1.1.5.8. සෝණ හට වදාළ දෙවෙනි දෙසුම

#### 50. ඒවං මේ සුතං. ඒකං සමයං භගවා රාජගහේ විහරති වේළුවනේ කලන්‌දකනිවාපේ. අථ ඛෝ සෝණෝ ගහපතිපුත්‌තෝ යේන භගවා තේනුපසංකමි. උපසංකමිත්‌වා භගවන්‌තං අභිවාදෙත්‌වා ඒකමන්තං නිසීදි. ඒකමන්තං නිසින්‌නං ඛෝ සෝණං ගහපතිපුත්‌තං භගවා ඒතදවෝච.

50. මා හට අසන්නට ලැබුණේ මේ විදිහටයි. ඒ දිනවල භාග්‍යවතුන් වහන්සේ වැඩසිටියේ රජගහ නුවර ලෙහෙනුන්ගේ අභය භූමිය නම් වූ වේළුවනාරාමයේ. එදා සෝණ නම් වූ ගෘහපති පුත්‍රයා භාග්‍යවතුන් වහන්සේ වැඩසිටි තැනට පැමිණුනා. පැමිණිලා භාග්‍යවතුන් වහන්සේට ආදරයෙන් වන්දනා කොට එතත්පස්ව වාඩිවුණා. එකත්පස්ව වාඩිවුණ සෝණ ගෘහපති පුත්‍රයා හට භාග්‍යවතුන් වහන්සේ මෙකරුණ වදාළා.

#### යේ කේචි සෝණ, සමණා වා බ්‍රාහ්‌මණා වා රූපං නප්‌පජානන්‌ති, රූපසමුදයං නප්‌පජානන්‌ති, රූපනිරෝධං නප්‌පජානන්‌ති, රූපනිරෝධගාමිනිං පටිපදං නප්‌පජානන්‌ති. වේදනං ….(පෙ)…. සඤ්‌ඤං ….(පෙ)…. සංඛාරේ ….(පෙ)…. විඤ්‌ඤාණං නප්‌පජානන්‌ති, විඤ්‌ඤාණසමුදයං නප්‌පජානන්‌ති, විඤ්‌ඤාණනිරෝධං නප්‌පජානන්‌ති, විඤ්‌ඤාණනිරෝධගාමිනිං පටිපදං නප්‌පජානන්‌ති. න මේතේ සෝණ, සමණා වා බ්‍රාහ්‌මණා වා සමණේසු වා සමණසම්‌මතා බ්‍රාහ්‌මණේසු වා බ්‍රාහ්‌මණසම්‌මතා, න ච පන තේ ආයස්‌මන්‌තෝ සාමඤ්‌ඤත්‌ථං වා බ්‍රහ්‌මඤ්‌ඤත්‌ථං වා දිට්ඨේව ධම්‌මේ සයං අභිඤ්‌ඤා සච්‌ඡිකත්‌වා උපසම්‌පජ්‌ජ විහරන්‌ති.

පින්වත් සෝණ, යම්කිසි ශ්‍රමණයෙක් වේවා. බමුණන් වේවා ඔවුන් රූපය අවබෝධ කරන්නේ නැත්නම්, රූපයෙහි හටගැනීම අවබෝධ කරන්නේ නැත්නම්, රූප නිරෝධය අවබෝධ කරන්නේ නැත්නම්, රූපය නිරුද්ධ වීම පිණිස පවතින ප්‍රතිපදාව අවබෝධ කරන්නේ නැත්නම්, විඳීම ….(පෙ)…. සඤ්ඤාව ….(පෙ)…. සංස්කාර ….(පෙ)…. විඤ්ඤාණය අවබෝධ කරන්නේ නැත්නම්, විඤ්ඤාණයෙහි හටගැනීම අවබෝධ කරන්නේ නැත්නම්, විඤ්ඤාණ නිරෝධය අවබෝධ කරන්නේ නැත්නම්, විඤ්ඤාණය නිරුද්ධ වීම පිණිස පවතින ප්‍රතිපදාව අවබෝධ කරන්නේ නැත්නම්, පින්වත් සෝණ, ඒ ශ්‍රමණයන් වේවා, බමුණන් වේවා ශ්‍රමණයන් අතර සැබෑ ශ්‍රමණයන් බවට සම්මත වෙන්නේ නෑ. බ්‍රාහ්මණයන් අතර සැබෑ බ්‍රාහ්මණයන් බවට සම්මත වෙන්නේ නෑ. ඒ ආයුෂ්මත්වරුන් මේ ජීවිතයේදී ම ශ්‍රමණ ඵලයක් හෝ බ්‍රාහ්මණඵලයක් හෝ ස්වකීය ප්‍රඥාවෙන් අවබෝධ කරගෙන එයට පැමිණ වාසය කරන්නේ නෑ.

#### යේ ච ඛෝ කේචි සෝණ, සමණා වා බ්‍රාහ්‌මණා වා රූපං පජානන්‌ති , රූපසමුදයං පජානන්‌ති, රූපනිරෝධං පජානන්‌ති, රූපනිරෝධගාමිනිං පටිපදං පජානන්‌ති. වේදනං ….(පෙ)…. සඤ්‌ඤං ….(පෙ)…. සංඛාරේ ….(පෙ)…. විඤ්‌ඤාණං පජානන්‌ති, විඤ්‌ඤාණසමුදයං පජානන්‌ති, විඤ්‌ඤාණනිරෝධං පජානන්‌ති, විඤ්‌ඤාණනිරෝධගාමිනිං පටිපදං පජානන්‌ති. තේ ඛෝ මේ සෝණ, සමණා වා බ්‍රාහ්‌මණා වා සමණේසු චේව සමණසම්‌මතා බ්‍රාහ්‌මණේසු ච බ්‍රාහ්‌මණසම්‌මතා, තේ ච පනායස්‌මන්‌තෝ සාමඤ්‌ඤත්‌ථඤ්චේව බ්‍රහ්‌මඤ්‌ඤත්‌ථං ච දිට්ඨේව ධම්‌මේ සයං අභිඤ්‌ඤා සච්‌ඡිකත්‌වා උපසම්‌පජ්‌ජ විහරන්‌තීති.

පින්වත් සෝණ, යම්කිසි ශ්‍රමණයන් වේවා, බමුණන් වේවා ඔවුන් රූපය අවබෝධ කරනවා නම්, රූපයෙහි හටගැනීම අවබෝධ කරනවා නම්, රූප නිරෝධය අවබෝධ කරනවා නම්, රූපය නිරුද්ධ වීම පිණිස පවතින ප්‍රතිපදාව අවබෝධ කරනවා නම්, විඳීම ….(පෙ)…. සඤ්ඤාව ….(පෙ)…. සංස්කාර ….(පෙ)…. විඤ්ඤාණය අවබෝධ කරනවා නම්, විඤ්ඤාණයෙහි හටගැනීම අවබෝධ කරනවා නම්, විඤ්ඤාණ නිරෝධය අවබෝධ කරනවා නම්, විඤ්ඤාණය නිරුද්ධ වීම පිණිස පවතින ප්‍රතිපදාව අවබෝධ කරනවා නම්, පින්වත් සෝණ, ඒ ශ්‍රමණ බමුණන් තමයි ශ්‍රමණයන් අතර සැබෑ ශ්‍රමණයන් බවට සම්මත වෙන්නේ. බ්‍රාහ්මණයන් අතර සැබෑ බ්‍රාහ්මණයන් බවට සම්මත වෙන්නේ. ඒ අයුෂ්මත්වරුන් නම් මේ ජීවිතයේදී ම ශ්‍රමණ ඵලයක් හෝ බ්‍රාහ්මණ ඵලයක් හෝ ස්වකීය ප්‍රඥාවෙන් අවබෝධ කරගෙන එයට පැමිණ වාසය කරනවා.

සාදු! සාදු!! සාදු!!!

දුතිය සෝණ සූත්‍රය නිමා විය.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/sn3_1-1-5-8/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M