« »

# අංගුත්තර නිකාය

# චතුක්ක නිපාතෝ

## 4.6.2. පරියේසනා සුත්තං

### 4.6.2. සෙවීම් ගැන වදාළ දෙසුම

මහණෙනි, මේ අනාර්ය සෙවීම් සතරකි. ඒ කවර සතරක් ද යත්;

මහණෙනි, මෙහිලා ඇතැමෙක් තමා ත් මහළු වන ස්වභාවයෙන් යුතු ව මහළු වන ස්වභාවයෙන් යුතු දෙයක් ම සොයයි. තමා ත් රෝගී වන ස්වභාවයෙන් යුතු ව රෝගී වන ස්වභාවයෙන් යුතු දෙයක් ම සොයයි. තමා ත් මැරෙන ස්වභාවයෙන් යුතු ව මැරෙන ස්වභාවයෙන් යුතු දෙයක් ම සොයයි. තමා ත් කිලිටි වන ස්වභාවයෙන් යුතු ව කිලිටි වන ස්වභාවයෙන් යුතු දෙයක් ම සොයයි.

මහණෙනි, මේ වනාහී අනාර්ය සෙවීම් සතර යි.

මහණෙනි, මේ ආර්ය සෙවීම් සතරකි. ඒ කවර සතරක් ද යත්;

මහණෙනි, මෙහිලා ඇතැමෙක් තමා මහළු වන ස්වභාවයෙන් යුතු ව සිට මහළු වන ස්වභාවයෙහි ආදීනව දැක මහළු නොවන අනුත්තර වූ ක්ලේශ යෝගයෙන් මිදීම වූ අමා නිවන සොයයි. තමා රෝගී වන ස්වභාවයෙන් යුතු ව සිට රෝගී වන ස්වභාවයෙහි ආදීනව දැක රෝගී නොවන අනුත්තර වූ ක්ලේශ යෝගයෙන් මිදීම වූ අමා නිවන සොයයි. තමා මැරෙන ස්වභාවයෙන් යුතු ව සිට මැරෙන ස්වභාවයෙහි ආදීනව දැක නොමැරෙන අනුත්තර වූ ක්ලේශ යෝගයෙන් මිදීම වූ අමා නිවන සොයයි. තමා කිලිටි වන ස්වභාවයෙන් යුතු ව සිට කිලිටි වන ස්වභාවයෙහි ආදීනව දැක නොකිලිටි අනුත්තර වූ ක්ලේශ යෝගයෙන් මිදීම වූ අමා නිවන සොයයි.

මහණෙනි, මේ වනාහී ආර්ය සෙවීම් සතර යි.

සාදු! සාදු!! සාදු!!!

පරියේසනා සූත්‍රය නිමා විය.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/an2_4-6-2/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M