« »

# ඛුද්දක නිකාය

# සුත්ත නිපාතෝ

## 3. හිරි සුත්තං

### 3. ලැජ්ජාව ගැන වදාළ දෙසුම

#### 255. හිරිං තරන්තං විජිගුච්ඡමානං
සඛා හමස්මි ඉති භාසමානං
සයිහානි කම්මානි අනාදියන්තං
නෙ සෝ මමන්ති ඉති තං විජඤ්ඤා

ලැජ්ජාව බැහැර කොට – එය ම නිති පිළිකුල් කොට
‘යහළුවෙක් වෙමි මම ඔබේ’ යයි කියා සිටියත් එයා
තම වරද පිළිනොගන්නා ඔහු – තමා හට වත් මිතුරු නැති බව
නැණවතා දන්නේ ය ඔහු ගැන

#### 256. අනන්වයං පියං වාචං
යෝ මිත්තේසු පකුබ්බති
අකරොන්තං භාසමානං
පරිජානන්ති පණ්ඩිතා

ප්‍රිය බසින් අමතන මිතුරන් මැද දි ගරහන
නොකරන දේ ම පවසන
මොහු ව හඳුනති දනෝ නුවණැති

#### 257. න සෝ මිත්තෝ යෝ සදා අප්පමත්තෝ
භේදා සංකි රන්ධමේවානුපස්සී
යස්මිං ච සේති උරසීව පුත්තෝ
ස වේ මිත්තෝ සෝ පරෙහි අභෙජ්ජෝ

මිතුරෙක් නොවේ ම ය ඔහු
හැමදාම නොපමා වී – මිතුරන් භේද කරවයි
අනුන්ගේ ඇදකුද ම විමසයි
එහෙත් යම් කෙනෙකු තුළ – තිබේ නම් මිතුදම
ළයෙහි වඩනා පුතෙකු සේ – කාටවත් බිඳිය නොහැකිව
ඔහු තමයි නියම මිතුරා

#### 258. පාමුජ්ජකරණං ඨානං – පසංසාවහනං සුඛං
ඵලානිසංසෝ භාවේති – වහන්තෝ පෝරිසං ධුරං

හැම වගකීම් උසුලන – වීරියෙන් යුතු කෙනා හට
නොයෙක් අනුසස් වැඩෙන්නේ වේ
සිතේ සතුට ඇති කරවයි – සැප පැසසුම් සැලසී යයි

#### 259. පවිවේකංරසං පීත්වා – රසං උපසමස්ස ච
නිද්දරෝ හෝති නිප්පාපෝ – ධම්මපීති රසං පිබන්ති

විවේක රසය වළඳා – සංසිඳීමේ රසය ලැබගෙන
කෙලෙස් පීඩා නැති – හැම පවින් දුරු වූ කෙනා
පානය කරන්නේ – සතුට පිරි සදහම් රසය ම යි!

#### හිරි සුත්තං නිට්ඨිතං.

ලැජ්ජාව ගැන වදාළ දෙසුම නිමා විය.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_2-3/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M