« »

# ඛුද්දක නිකාය

# ඉතිවුත්තක පාළි

## 2.1.5. පාපකසීල සුත්තං

### 2.1.5. සිල් කිලිටි වීම නිසා සිදුවන දේ ගැන වදාළ දෙසුම

භාග්‍යවතුන් වහන්සේ තමයි මේ කාරණය වදාළේ. අරහත් මුනිඳාණන්මයි මෙය වදාළේ. මේ විදිහටයි මට අසන්නට ලැබුනේ.

“පින්වත් මහණෙනි, කරුණු දෙකකින් සමන්විත කෙනා හරියට ඔසවාගෙන ආපු බරක් බිමින් තිබ්බා වගේ නිරයේමයි උපදින්නේ. ඒ කරුණු දෙක මොනවාද? පවිටු සීලයෙනුත්, පවිටු දෘෂ්ටියෙනුත් යුක්ත වීම යන කරුණු දෙක නිසයි. පින්වත් මහණෙනි, මේ කරුණු දෙකෙන් සමන්විත කෙනා හරියට ඔසවාගෙන ආපු බරක් බිමින් තියනවා වගේ නිරයේමයි ගිහින් උපදින්නේ.”

මේ අර්ථය භාග්‍යවතුන් වහන්සේ වදාළ සේක. එය මේ අයුරිනුත් පවසන්න පුළුවනි.

“පවිටු සීලයෙනුත්, පවිටු දෘෂ්ටියෙනුත් කියන මේ කාරණා දෙකෙන් යුතු යම් මනුෂ්‍යයෙක් ඉන්නවා නම්, කය බිඳිලා මැරුණට පස්සේ ඒ අඥානයා නිරයේ උපදිනවා.”

මේ අර්ථය වදාරණ ලද්දේ භාග්‍යවතුන් වහන්සේ විසින්මයි. මේ විදිහට මා හට අසන්නට ලැබුනා.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn1_4-2-1-5/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M